ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi nl id id pl id id ms id id id ms ms id id id id ms id ms id id ms ms id id id id id id ms ms ms id id id id id id ms ms id id ms id ms ms ms id id hy hy hy tr id id en ms tr ms ms ms id ms ms ms en en en en en id ms id id id en id id jv ms id id it es id id en id ms ms ms ms ms ms
Tarikh Hari Bapa Kian Dekat, Ini 5 Idea Aktiviti TERBAIK Bersama Ayah!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Masih Tiada Idea Nak Sambut Hari Bapa? Cuba 5 Aktiviti Ini, Buat Ayah Lebih Sayang!
Ditulis oleh Fatin Zahra Disemak pada 12/07/2022
Disemak secara perubatan oleh Dr. Joseph Tan
Setiap tahun, hari ibu disambut dengan sangat meriah. Rata-ratanya akan berhabis duit dan cuba membelikan hadiah yang terbaik untuk ibu tersayang. Namun, bagaimana pula dengan ayah kita? Adakah anda ingat tarikh Hari Bapa?
Jika ya, tahniah! Pasti anda telah menyediakan pelbagai aktiviti untuk dilakukan bersama ayah tercinta.
Tetapi, sampai bila anda hendak belikan ayah tali leher atau mug ‘ayah terbaik’? Pasti ada banyak lagi aktiviti lain yang boleh dilakukan untuk mengeratkan hubungan antara ahli keluarga.
Ayah merupakan tonggak utama keluarga serta sumber kekuatan kita. Menerusi tunjuk ajar ayahlah, kita belajar menjadi berani terutamanya dalam kehidupan seharian.
Jika anda tidak pernah menyambut Hari Bapa, inilah masa yang terbaik untuk tunjukkan rasa terima kasih kita pada insan yang bergelar ayah.
Tidak pasti apakah aktiviti yang sesuai dilakukan pada tarikh Hari Bapa nanti? Jangan risau, kami ada solusinya untuk anda!
Untuk mendapatkan lebih banyak info tentang Keibubapaan, sila dapatkannya di sini.
5 cara raikan ayah pada Hari Bapa!
Sedang mencari aktiviti yang menarik untuk dilakukan pada Hari Bapa nanti?
Di bawah, kami senaraikan 5 aktiviti yang sesuai dilakukan apabila tarikh Hari Bapa tiba nanti. Apa yang penting, kebanyakan aktiviti ini sihat dan tidak memerlukan duit yang banyak!
1. DIY hadiah sendiri untuk bapa tersayang
Ingin menunjukkan rasa terima kasih, namun tidak pasti apakah cara yang terbaik untuk melakukannya?
Mungkin anda boleh DIY sendiri hadiah untuk ayah tersayang dan berikan pada tarikh Hari Bapa nanti.
Sebagai contoh, anda boleh tulis kad istimewa atau cuci gambar ahli keluarga untuk diberikan kepada ayah.
Ayah tidak minat hadiah-hadiah DIY? Jangan risau, anda juga boleh bakar kek atau masak makanan kegemarannya pada hari tersebut!
Kalau anda tidak tahu memasak, tidak mengapa. Ajak satu keluarga makan di restoran kegemaran ayah juga sudah mencukupi.
2. Beri masa untuk ayah berehat
Ayah anda seorang yang terlalu sibuk bekerja? Inilah masanya untuk anda hadiahkan sesuatu yang boleh membuatkan ayah lebih relaks dan kurang stres.
Sebagai cadangan, anda boleh berikan hadiah pakej urutan atau ajak ayah gunting rambut di salun kegemaran.
Bukan ibu sahaja yang boleh dibawa ke spa. Ayah anda juga layak untuk menerima layanan yang sama! Cuba cipta kelainan dan bawa ayah tersayang ke spa yang terdekat. Pasti mereka akan sukakannya.
Jika ayah anda sibuk menguruskan kerja rumah, beri mereka hari cuti.
Cuci pinggan, sapu sampah dan siram pokok – lakukan semua kerja tersebut dan pastikan ayah boleh berehat sambil menonton rancangan kegemarannya di kaca televisyen.
3. Lakukan aktiviti yang disukai bapa anda
Ayah anda suka memancing, berkebun, hiking, berjoging atau berbasikal?
Jika ayah anda selalunya melakukan aktiviti ini seorang diri, inilah masanya untuk anda turut serta dan tunjukkan minat pada aktiviti kegemaran bapa anda.
Mana tahu, mungkin anda juga akan jatuh cinta dengan hobi mereka! Nanti, bolehlah anda bersembang rancak dan bertukar pendapat dengan ayah anda mengenai hobi masing-masing.
Aktiviti Memancing Bukan Hobi Buang Masa! Ini 7 Manfaat Jadi Kaki Pancing!
Suka Berbasikal Sebagai Aktiviti Riadah? Ini Berita Baik Buat Anda
4. Belikan ayah anda sesuatu yang diingini
Jika anda mempunyai duit lebih, tidak salah untuk berbelanja dan belikan hadiah yang mahal sempena Hari Bapa.
Setiap kali hari jadi kita tiba, ayahlah insan pertama yang akan memberikan kita hadiah. Jadi, inilah masa yang terbaik untuk membalas budi mereka.
Lagipun, siapa yang tidak suka menerima hadiah? Kejutkan ayah dengan baju, kasut, jam tangan atau minyak wangi baharu. Pasti mereka tersenyum lebar apabila tarikh Hari Bapa sampai nanti.
5. Keluar dan bawa keluarga berjalan-jalan
Bilakah kali terakhir anda keluar berjalan-jalan bersama ibu dan bapa?
Pada tarikh Hari Bapa nanti, apa kata anda rancang aktiviti luar bersama keluarga. Mungkin anda boleh berkelah, mengunjungi air terjun atau pantai terdekat dan masak BBQ bersama ahli keluarga.
Atau, mungkin anda juga boleh sewa homestay untuk seisi ahli keluarga sempena Hari Bapa. Pada waktu inilah, anda boleh habiskan masa berkualiti bersama bapa serta keluarga anda.
Anda juga boleh pelan beberapa pertandingan untuk merancakkan lagi hari keluarga anda!
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Sama seperti ibu, ayah kita juga layak menerima layanan yang sama. Jadi, jangan sia-siakan Hari Bapa dan cuba cipta memori baharu bersama insan yang kita sayang.
Lagipun, ayah kita semakin berusia, inilah masa yang terbaik untuk balas budi mereka dan tunjukkan kasih sayang kita kepada insan yang bergelar bapa ini.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Hello Health Group tidak menawarkan nasihat perubatan, diagnosis atau rawatan.
20 Meaningful Ways to Celebrate Father’s Day. https://www.familysearch.org/en/blog/things-to-do-for-fathers-day-20-idea. Accessed on May 6, 2022.
Father’s Day. https://www.loc.gov/wiseguide/jun03/father.html. Accessed on May 6, 2022.
How to be more thoughtful about your Father’s Day greetings. https://optionb.org/articles/how-to-be-more-thoughtful-about-your-fathers-day-greetings. Accessed on May 6, 2022.
Reasons Why We Celebrate Father’s Day. https://www.chaseoaks.org/blog/reasons-why-we-celebrate-fathers-day. Accessed on May 6, 2022.
Selamat Hari Bapa. https://library.sabah.gov.my/index.php/ms/pautan/paparan-artikel/selamat-hari-bapa. Accessed on May 6, 2022.
Selalu Rasa Diri Bukan Ibu Bapa Terbaik? Bertenang, Kami Ada Tip Yang Boleh Anda Cuba
5 Sikap Anak Yang Membawa Kebimbangan Ibu Bapa
Ditulis oleh Fatin Zahra Disemak pada 12/07/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.